تکنولوژی شرکتی یاهونون آدی آلتابا اولدو.
آختارما موتورو ساحه‌سینده گوگلین ان بؤیوک رقیبی اولان اما سون ایللرده رقیبی‌نین اولدوقجا گئری‌سینده قالان یاهو آدینی دییشدیردی. ساتیشی سورونا دؤنوشن شیرکت بون‌دان سونرا یولونا آلتابا آدییلا داوام ائده‌جک.
بو قرار یاهونون وئریزونا ساتیلماسی ایله آلیندی.
یاهونون بعضی بیریملرینی ساتین آلان وئریزون، یاهوو آدینی بو بیریملر اوچون ایستیفاده ائتمه‌یه داوام ائده‌جک.
آنجاق شیرکت‌دن گئرییه قالان بیریملر اوچون آلتابا آدی ایستیفاده ائدیله‌جک.
بون‌دان بیر نئچه آی قاباق وئریزونون یاهونون بعضی بیریملرینی 4.8 میلیارد د‌لار قارشیلیغیندا ساتین آلاجاغی آچیقلانمیشدی.
بو آن اوچون آنلاشمانین آیرینتی‌لاری ایله ایلگیلی رسمی بیر آچیقلاما یوخ‌.
یاهونون باش مودورو ماریسا مایر ده وظیفه‌سین‌دن استعفا ائدجیینی بیلدیردی. ائویتا لقب‌لی مایر، 2012.جی ایلده یاهویا ترانسفر اولموش، اوزون مدت دونیانین ان چوخ آیلیق آلان اوزمانلار لیسته‌سی‌نین اوست سیرا‌لاریندا یئر آلمیشدی.
شیرکتین مئدیاتیک مودورو ماریسا مایر، تکنولوژی دونیاسیندا ذیروه‌یه چیخابیلن نادیر قادین‌لاردان بیری اولا‌راق گؤستریلیر.
